CELEX: 32018D1109(02)
Language: lt
Date: 1541376000000
Title: 2018 m. lapkričio 5 d. Komisijos sprendimas pakeisti REFIT platformos suinteresuotųjų šalių grupės narį

9.11.2018   
               
               
                  LT
               
               
                  Europos Sąjungos oficialusis leidinys
               
               
                  C 403/8
               
            
         KOMISIJOS SPRENDIMAS
         2018 m. lapkričio 5 d.
         pakeisti REFIT platformos suinteresuotųjų šalių grupės narį
         (2018/C 403/05)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. gegužės 19 d. Komisijos sprendimą C(2015) 3261 final, kuriuo įsteigiama REFIT platforma, ypač į jo 4 straipsnį,
         kadangi:
         
                     (1)
                  
                  
                     Komisijos sprendimo C(2015) 3261 final, kuriuo įsteigiama REFIT platforma (toliau – platforma), 4 straipsnyje nustatyta, kad platformą sudarys Vyriausybių grupė ir suinteresuotųjų šalių grupė – ši susidės iš ne daugiau kaip 20 ekspertų, iš kurių du bus Europos ekonomikos ir socialinių reikalų komiteto ir Regionų komiteto atstovai, o kiti – įmonių, įskaitant MVĮ, socialinių partnerių ir pilietinės visuomenės organizacijų, turinčių tiesioginės patirties taikant Sąjungos teisės aktus, atstovai. Suinteresuotųjų šalių grupės ekspertai skiriami individualiai arba siekiant užtikrinti kelių suinteresuotųjų šalių bendrų interesų atstovavimą;
                  
               
                     (2)
                  
                  
                     sprendimo 4 straipsnio 4 dalyje nustatyta, kad pirmojo Komisijos pirmininko pavaduotojo siūlymu Komisija iš pareiškėjų, turinčių tiesioginės patirties taikant Sąjungos teisės aktus, kurie atsiliepė į kvietimą teikti paraiškas, atrenka ir skiria suinteresuotųjų šalių grupės narius. Skiriant narius užtikrinamas kuo proporcingesnis atstovavimas įvairiems Sąjungos sektoriams, interesų grupėms, regionams ir lytims. Sprendimo 4 straipsnio 5 dalyje nustatyta, kad nariai skiriami laikotarpiui iki 2019 m. spalio 31 d. Remiantis sprendimo 4 straipsnio 6 dalimi, atsistatydinę nariai likusiam jų kadencijos laikui gali būti pakeičiami kitais nariais;
                  
               
                     (3)
                  
                  
                     2015 m. gruodžio 16 d. Komisijos sprendime C(2015) 9063 final dėl REFIT platformos suinteresuotųjų šalių grupės narių skyrimo (1) nustatyta, kad jei platformos kadencijos laikotarpiu kuris nors iš suinteresuotųjų šalių grupės narių nustotų eiti savo pareigas, pirmasis Komisijos pirmininko pavaduotojas gali paskirti jį pakeisiantį narį iš pradinio kandidatų, kurie atsiliepė į kvietimą pareikšti susidomėjimą dėl suinteresuotųjų šalių grupės nario pareigų, sąrašo;
                  
               
                     (4)
                  
                  
                     2018 m. gegužės 28 d. iš suinteresuotųjų šalių grupės narių atsistatydino Michaelis Van Straalenas;
                  
               
                     (5)
                  
                  
                     pradiniame kandidatų, kurie atsiliepė į kvietimą pareikšti susidomėjimą dėl suinteresuotųjų šalių grupės nario pareigų, sąraše yra Dr. Frantisekas Doktoras,
                  
               NUSPRENDĖ:
         
            Vienintelis straipsnis
            Laikotarpiui iki 2019 m. spalio 31 d. REFIT platformos suinteresuotųjų šalių grupės nariu vietoj atsistatydinusio Michaelio Van Straaleno skiriamas Dr. Frantisekas Doktoras.
         
         
            Priimta Briuselyje 2018 m. lapkričio 5 d.
            
               
                  Komisijos vardu
               
               Frans TIMMERMANS
               
                  Pirmininko pavaduotojas
               
            
         
         
            (1)  https://ec.europa.eu/info/sites/info/files/commission-decision-appointment-of-members-stakeholder-group-refit-platform_dec2015_en.pdf
      
      
         
            PRIEDAS
            
                        Vardas ir pavardė
                     
                     
                        Pilietybė
                     
                     
                        Ar atstovauja bendriems tam tikros politikos srities suinteresuotųjų šalių interesams?
                     
                     
                        Dabartinė darbovietė
                     
                  
                        Dr. Frantisekas Doktoras
                     
                     
                        Slovakijos
                     
                     
                        TAIP
                     
                     
                        „ViaEuropa Competence Centre s.r.o“